[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Y Faner Las yw un o wobrau mwyaf adnabyddus y byd ar gyfer traethau, marinas a chychod sydd yn eiddo i\u2019r Sefydliad Addysg Amgylcheddol (FEE). Cenhadaeth y rhaglen yw hyrwyddo addysg amgylcheddol, datblygiad cynaliadwy twristiaeth, systemau rheoli amgylcheddol a sicrhau diogelwch a mynediad ar gyfer defnyddwyr traethau."}, {"text_idx": "#000007", "text": "Mae\u2019n rhaid i\u2019r 25 o draethau Cymru sydd wedi cyflawni\u2019r wobr hon gydymffurfio a\u0302 meini prawf penodol iawn yn ymwneud ag ansawdd dw\u0302r, darparu gwybodaeth, addysg amgylcheddol, diogelwch a rheoli safle."}, {"text_idx": "#000008", "text": "Yn ogystal a 25 gwobr y Faner Las, cafodd 14 o draethau yng Nghymru y Wobr Arfordir Gwyrdd hefyd yn cynnwys safle newydd Traeth Gwyn Ceinewydd, sy\u2019n cydnabod eu hamgylchedd gla\u0302n, ansawdd rhagorol y dw\u0302r a\u2019r harddwch naturiol. Mae Gwobrau Arfordir Gwyrdd yn \u2018drysorau cudd\u2019 ar hyd arfordir Cymru, lleoedd rhagorol i ymweld a\u0302 nhw a mwynhau amrywiaeth a threftadaeth arfordirol cyfoethog."}, {"text_idx": "#000009", "text": "Mae cyfanswm o 12 o draethau wedi cyflawni\u2019r Wobr Glan Mo\u0302r am safonau eu cyfleusterau ac ansawdd y dw\u0302r gyda tri safle newydd yn Llanilltud Fawr, Phenarth a Southerndown."}, {"text_idx": "#000010", "text": "Mae\u2019r ffigurau anhygoel hyn a\u2019r llwyddiant parhaus ar draws arfordir Cymru unwaith eto yn bosibl diolch i ymdrech enfawr a chydwybodol ar y cyd, a phenderfynoldeb i barhau tra\u2019n wynebu amgylchiadau eithriadol o heriol."}, {"text_idx": "#000011", "text": "Mae gan Gymru rai o\u2019r traethau a\u2019r ansawdd dw\u0302r gorau ar draws Ewrop gyfan, ac mae ond yn iawn ein bod yn cydnabod hyn trwy ddyfarnu Baneri Glas. Rydym yn adnabyddus ar draws y byd am ein harfordiroedd hardd ac er mwyn cadw ein traethau a\u2019n harfordiroedd fel hyn mae angen i ni sicrhau ein bod yn gadael dim ond olion traed er mwyn i faneri glas allu parhau i hedfan am genedlaethau i ddod."}, {"text_idx": "#000012", "text": "Julie JamesDywedodd y Gweinidog Newid Hinsawdd"}, {"text_idx": "#000013", "text": "Canfu arolwg diweddar gan Cadwch Gymru\u2019n Daclus fod y Faner Las yn cael ei chysylltu fwyaf ag ansawdd dw\u0302r da a glendid traethau. Nododd yr arolwg hwn fod ymwybyddiaeth o wobr y Faner Las yng Nghymru yn dal yn uchel, gyda mwy na 90% o bobl wedi clywed am y wobr a thros 50% o bobl yn datgan y gallai colli Baner Las effeithio ar eu penderfyniad i ymweld a\u0302 thraeth. Yn ogystal, cred dros 75% o fusnesau sydd wedi eu lleoli gerllaw traethau\u2019r Faner Las fod y wobr yn denu ymwelwyr i\u2019r ardal. Mae arolwg adroddiad y Faner Las a gyhoeddwyd yn ddiweddar yn dangos pwysigrwydd y wobr ac yn atgyfnerthu\u2019r angen i ymdrechu am ragoriaeth amgylcheddol o amgylch ein hardaloedd arfordirol."}, {"text_idx": "#000014", "text": "Gallwch weld adroddiad yr arolwg yma: "}, {"text_idx": "#000015", "text": "Rydym wedi derbyn canlyniadau Gwobrau Arfordir Cymru, ac rydym wrth ein bodd bod ein amheuon wedi eu cadarnhau \u2013 mae rhai o draethau gorau\u2019r byd yma ar ein stepen drws. Mae\u2019r gwobrau hyn yn deyrnged i waith caled ac ymroddiad y rheiny sy\u2019n ymdrechu i gynnal a gwella gogoniant naturiol ein harfordir. Fodd bynnag, gyda\u2019r fraint o fwynhau\u2019r tirweddau trawiadol hyn daw\u2019r cyfrifoldeb i\u2019w diogelu a\u2019u gwarchod. Dewch i ni gyd wneud addewid i wneud ein rhan trwy barchu\u2019r amgylchedd a chadw ein traethau yn la\u0302n ac yn rhydd rhag sbwriel."}, {"text_idx": "#000017", "text": "Mae rhestr lawn o\u2019r gwobrau ar gael isod, neu gallwch edrych ar ein map Gwobrau Arfordir."}, {"text_idx": "#000020", "text": "Baneri Gwyrdd yn hedfan mewn 280 o fannau gwyrdd"}, {"text_idx": "#000022", "text": "Rhowch eich barn am draethau a thwristiaeth yng Nghymru"}]